
Suvestinė redakcija nuo 2021-06-22 iki 2021-06-30

Sprendimas paskelbtas: TAR 2021-04-16, i. k. 2021-08001

Nauja redakcija nuo 2021-06-01:
Nr. V-1255,
2021-05-31,
paskelbta TAR 2021-05-31, i. k. 2021-12278                

LIETUVOS RESPUBLIKOS SVEIKATOS APSAUGOS MINISTRAS
VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS

SPRENDIMAS
DĖL RENGINIŲ ORGANIZAVIMO BŪTINŲ SĄLYGŲ

2021 m. balandžio 16 d. Nr. V-854
Vilnius

Vadovaudamasis Lietuvos Respublikos civilinės saugos įstatymo 15 straipsnio 2 dalies 1 ir 4 punktais, Lietuvos Respublikos žmonių užkrečiamųjų ligų profilaktikos ir kontrolės įstatymo 37 straipsnio 2 dalies 1 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Valstybiniu ekstremaliųjų situacijų valdymo planu, patvirtintu Lietuvos Respublikos Vyriausybės 2010 m. spalio 20 d. nutarimu Nr. 1503 „Dėl Valstybinio ekstremaliųjų situacijų valdymo plano patvirtinimo“, Lietuvos Respublikos Vyriausybės 2020 m. gruodžio 16 d. nutarimu Nr. 1419 „Dėl valstybės lygio ekstremaliosios situacijos valstybės operacijų vadovo paskyrimo“, Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ (toliau – Nutarimas) 10 punktu bei siekdamas užtikrinti COVID-19 ligos (koronaviruso infekcijos) plitimo prevenciją, n u s p r e n d ž i u: 
. Įpareigoti kino teatrų ir kino klubų paslaugas teikiančių subjektų, profesionaliojo scenos meno įstaigų administracijas, taip pat kitus komercinius ir nekomercinius kultūros, pramogų, sporto renginius, šventes, muges, festivalius ar kitus tam tikrą laiką trunkančius organizuotus žmonių susibūrimus viešoje vietoje iš anksto nustatytu laiku (toliau visos šiame punkte nurodytos paslaugos ir veiklos vadinamos renginiais) (išskyrus aukšto meistriškumo sporto varžybas ir asmenines šventes) uždarose ir atvirose erdvėse organizuojančius asmenis (toliau – renginių organizatoriai) užtikrinti, kad: 
. bilietai į renginius būtų platinami elektroniniu būdu (išskyrus į 2021 m. birželio 23-24 d. atvirose erdvėse organizuojamus renginius) ir (arba) vykdomas žiūrovų ir (ar) dalyvių registravimas; 
Papunkčio pakeitimai:
Nr. V-1478,
2021-06-22,
paskelbta TAR 2021-06-22, i. k. 2021-14096            

. į renginių vietą nepatektų žiūrovai ir (ar) dalyviai, kurie neturi įsigiję bilietų elektroniniu būdu (išskyrus į 2021 m. birželio 23-24 d. atvirose erdvėse organizuojamus renginius) arba neregistruoti į renginį. Bilietų ar renginio registracijos, taip pat dokumentų, patvirtinančių asmens teisę į švelnesnes karantino režimo priemones, jei organizuojamas renginys, kuriame dalyvauja tik Nutarimo 18 punkte nurodytus kriterijus atitinkantys asmenys, tikrinimas, esant galimybei, turi būti vykdomas lauke; 
Papunkčio pakeitimai:
Nr. V-1478,
2021-06-22,
paskelbta TAR 2021-06-22, i. k. 2021-14096            

. užtikrinti, kad:
. renginiuose uždarose erdvėse būtų užpildoma ne daugiau kaip 50 proc. visų sėdimųjų vietų, bet bendras žiūrovų ir (ar) dalyvių skaičius neviršytų 250 asmenų;
. atvirose erdvėse organizuojamuose renginiuose gali dalyvauti neribotas skaičius žiūrovų ir (ar) dalyvių;
. į žiūrovų ir (ar) dalyvių skaičių neįtraukiami atlikėjai, sportininkai, dalyvaujantys aukšto meistriškumo sporto varžybose, aukšto meistriškumo sporto ir fizinio aktyvumo specialistai, aukšto meistriškumo sporto ir fizinio aktyvumo instruktoriai, varžybų teisėjai, antidopingo pareigūnai, organizatoriai ir aptarnaujantis personalas;
. žiūrovai ir (ar) dalyviai renginį stebėtų tik iš sėdimų vietų (išskyrus atvejus, kai organizuojamos gyvūnų parodos, ir 2021 m. birželio 23-24 d. atvirose erdvėse organizuojamus renginius); 
Papunkčio pakeitimai:
Nr. V-1478,
2021-06-22,
paskelbta TAR 2021-06-22, i. k. 2021-14096            

. užtikrinti, kad tarp sėdinčių žiūrovų būtų išlaikytas 2 metrų atstumas arba tarp vienoje eilėje sėdinčių žiūrovų būtų viena laisva kėdė. Gretimas sėdimas vietas gali užimti ne daugiau kaip 2 asmenys iš tos pačios šeimos, namų ūkio ar kartu atėję į renginį – tokiu atveju žiūrovai sodinami „2+2“ principu, kai vienoje eilėje dvi sėdimos vietos yra užimtos, dvi sėdimos vietos – laisvos. Susodinimas vykdomas taip, kad prieš žiūrovą ir už žiūrovo esančios vietos nebūtų užimtos. Renginio organizatoriai privalo užtikrinti atstumo tarp sėdimų vietų kontrolę viso renginio metu;
. prekiauti maistu ir gėrimais ir teikti kitas paslaugas renginių vietose draudžiama;
. užtikrinti, kad žiūrovai renginio vietoje nevartotų maisto ir gėrimų; 
. užtikrinti, kad renginiuose, kai renginyje dalyvauja tik Nutarimo 18 punkte nurodytus kriterijus atitinkantys asmenys:
. uždarose erdvėse būtų užpildoma ne daugiau kaip 75 proc. visų sėdimų vietų, bet bendras žiūrovų ir (ar) dalyvių skaičius neviršytų 2 000 asmenų; 
. atvirose erdvėse gali dalyvauti neribotas skaičius žiūrovų ir (ar) dalyvių;
. į žiūrovų ir (ar) dalyvių skaičių neįtraukiami atlikėjai, sportininkai, dalyvaujantys aukšto meistriškumo sporto varžybose, aukšto meistriškumo sporto ir fizinio aktyvumo specialistai, aukšto meistriškumo sporto ir fizinio aktyvumo instruktoriai, varžybų teisėjai, antidopingo pareigūnai, organizatoriai ir aptarnaujantis personalas, taip pat šiems asmenims netaikomas reikalavimas atitikti Nutarimo 18 punkte nurodytus kriterijus;
. žiūrovai ir (ar) dalyviai uždarose erdvėse organizuojamą renginį stebėtų tik iš sėdimų vietų (išskyrus atvejus, kai organizuojamos gyvūnų parodos);
. užtikrinti, kad tarp sėdinčių asmenų ar asmenų grupių būtų laisva viena kėdė, esant galimybei žiūrovus salėje sodinti į kas antrą kėdę šachmatų tvarka; 
. maitinimas organizuojamas tam skirtose vietose pagal Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimo Nr. V-2557 „Dėl viešojo maitinimo įstaigoms būtinų sąlygų“ reikalavimus;
. būtų užtikrinama, kad maistas ir gėrimai nebūtų vartojami salėje stebint renginį iš sėdimų vietų;
. būtų ribojami žiūrovų ir (ar) dalyvių lankytojų srautai:
. užtikrinti, kad žiūrovai ir (ar) dalyviai eilėse prie bilietų ir dokumentų, patvirtinančių asmens teisę į švelnesnes karantino režimo priemones, jei organizuojamas renginys, kuriame dalyvauja tik Nutarimo 18 punkte nurodytus kriterijus atitinkantys asmenys, tikrinimo, aptarnavimo vietų, prie įėjimo į renginio vietą ar kitose renginio erdvėse, esančiose uždarose erdvėse, būtų išlaikomas saugus ne mažesnis kaip 2 metro atstumas tarp asmenų ar asmenų grupių; 
. renginio vietose, kuriose susidaro eilė, pažymėti privalomus atstumus tarp eilėje stovinčių lankytojų ir užtikrinti šio reikalavimo laikymąsi;
. žiūrovų ir (ar) dalyvių srautai prieš ir po renginio valdomi pasitelkiant informacines priemones, žmogiškuosius resursus (apsaugos darbuotojus, personalą), fizinėmis priemonėmis (tvorelėmis, rodyklėmis, kt.);
. jeigu pastate organizuojami keli renginiai, atskirų renginių žiūrovų srautai negali susikirsti;
. renginiuose, kuriuose žiūrovų ir (ar) dalyvių skaičius viršija 1000, žiūrovams ir (ar) dalyviams skirta erdvė turi būti padalinta į sektorius, viename sektoriuje gali būti ne daugiau, kaip 1000 žiūrovų ir (ar) dalyvių. Žiūrovų ir (ar) dalyvių srautai valdomi taip, kad jie nesusikirstų;
. užtikrinti, kad nuo scenos iki pirmos eilės, kurioje sodinami ar renginį stebi žiūrovai, būtų išlaikytas ne mažesnis nei 2 metrų atstumas;
. vyresni nei 6 metų žiūrovai ir (ar) dalyviai (išskyrus atlikėjus, sportininkus, pranešėjus, renginių vedėjus repeticijų, vaizdo, garso įrašų, transliacijų, renginių metu, kai užtikrinamas saugus atstumas nuo žiūrovų ir (ar) dalyvių) bei renginį aptarnaujantis personalas viso renginio metu dėvėtų medicinines kaukes ar respiratorius, kurie priglunda prie veido ir visiškai dengia nosį ir burną (toliau – kaukės). Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei (rekomenduojama dėvėti veido skydelį), taip pat atvirose erdvėse, kai šalia nėra kitų asmenų, t.y. išlaikomas saugus ne mažesnis kaip 2 metrų atstumas, išskyrus šeimos narius (sutuoktinį arba asmenį, su kuriuo sudaryta registruotos partnerystės sutartis, vaikus (įvaikius), įskaitant asmens ir jo sutuoktinio arba asmens, su kuriuo sudaryta registruotos partnerystės sutartis, nepilnamečius vaikus, tėvus (įtėvius), globėjus) ir kitais Nutarime numatytais atvejais; 
Papunkčio pakeitimai:
Nr. V-1411,
2021-06-16,
paskelbta TAR 2021-06-16, i. k. 2021-13721            

. renginio organizatoriai privalo užtikrinti kaukių dėvėjimo kontrolę viso renginio metu; 
. renginio dalyviams ir žiūrovams būtų sudaryta galimybė tinkamai renginio dalyvių ir žiūrovų rankų higienai ir (ar) dezinfekcijai (plauti rankas šiltu tekančiu vandeniu ir skystu muilu ar dezinfekuoti jas specialiomis rankų dezinfekcinėmis priemonėmis) ir turi būti pateikta informacija apie higienos (rankų higienos, kosėjimo, čiaudėjimo etiketo ir kt.) laikymosi būtinybę;
. dalyviai ir žiūrovai būtų informuoti, kad turint viršutinių kvėpavimo takų infekcijų požymių (karščiavimas, kosulys, pasunkėjęs kvėpavimas ir pan.) į renginio vietą nevyktų;
. į renginį nebūtų įleisti asmenys, kuriems pasireiškia viršutinių kvėpavimo takų infekcijų požymių (karščiavimas, kosulys, pasunkėjęs kvėpavimas);
. dirbtų tik darbuotojai, neturintys viršutinių kvėpavimo takų infekcijų požymių (karščiavimas, kosulys, pasunkėjęs kvėpavimas) ir darbuotojai, kuriems nėra privaloma izoliacija;
. dalyviai, žiūrovai ir darbuotojai, kuriems renginio vietoje pasireiškia viršutinių kvėpavimo takų ligų susirgimų požymiai (karščiavimas, kosulys, pasunkėjęs kvėpavimas ir pan.), nedelsiant paliktų renginio vietą ir jiems būtų rekomenduota konsultuotis Karštąja koronaviruso linija tel. 1808 arba susisiekti su savo šeimos gydytoju konsultacijai;
. gavus informaciją apie dalyviui, žiūrovui ar darbuotojui nustatytą COVID-19 ligą (koronoviruso infekciją), apie tai būtų informuotas Nacionalinis visuomenės sveikatos centras prie Sveikatos apsaugos ministerijos (toliau – NVSC) ir bendradarbiauti su NVSC nustatant sąlytį turėjusius asmenis ir jiems taikant 14 dienų izoliaciją;
. dažnai liečiamus paviršius (3D akinius, durų rankenas, kėdžių atramas, laiptų turėklus ir kt.) valyti paviršiams valyti skirtu valikliu ne rečiau, kaip po kiekvieno renginio, kitas aplinkos valymas ir dezinfekcija renginio vietoje atliekama vadovaujantis Rekomendacijomis dezinfekcijai sveikatos  priežiūros įstaigose ir ne sveikatos priežiūros patalpose (kai galima užteršimas SARS-CoV-2 virusu) https://bit.ly/3age8QA;
. užtikrinti renginio erdvių maksimalų vėdinimą, atsižvelgiant į technines pastato galimybes;
. Įpareigoti vyresnius nei 6 metų asmenis (išskyrus atlikėjus, sportininkus, pranešėjus, renginių vedėjus repeticijų, vaizdo, garso įrašų, transliacijų, renginių metu, kai užtikrinamas saugus atstumas nuo žiūrovų ir (ar) dalyvių) renginių metu dėvėti kaukes. Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei (rekomenduojama dėvėti veido skydelį), taip pat atvirose erdvėse, kai šalia nėra kitų asmenų, t.y. išlaikomas saugus ne mažesnis kaip 2 metrų atstumas, išskyrus šeimos narius (sutuoktinį arba asmenį, su kuriuo sudaryta registruotos partnerystės sutartis, vaikus (įvaikius), įskaitant asmens ir jo sutuoktinio arba asmens, su kuriuo sudaryta registruotos partnerystės sutartis, nepilnamečius vaikus, tėvus (įtėvius), globėjus) ir kitais Nutarime numatytais atvejais. 
Punkto pakeitimai:
Nr. V-1411,
2021-06-16,
paskelbta TAR 2021-06-16, i. k. 2021-13721            

. Nustatyti, kad renginius organizuojantys asmenys, vykdantys renginio žiūrovų ir (ar) dalyvių registravimą, asmens duomenis tvarko šiomis sąlygomis ir tvarka:
. renginių organizatoriai tvarko šiuos renginio žiūrovo ir (ar) dalyvio (toliau – duomenų subjektas) asmens duomenis:
. vardas, pavardė;
. telefono ryšio numeris (asmeninis, darbo, kitas);
. renginių organizatoriai 3.1 papunktyje nurodytus duomenis:
. renka tiesiogiai iš duomenų subjekto;
. tvarko COVID-19 ligos (koronaviruso infekcijos) profilaktikos ir kontrolės priemonių įgyvendinimo tikslais;
. saugo 21 dieną nuo įvykusio renginio dienos, po to iš karto sunaikina;
. neatlygintinai teikia NVSC COVID-19 ligos (koronaviruso infekcijos) židinio epidemiologinės diagnostikos tikslais;
. pateikia NVSC ne vėliau kaip per 24 valandas, gavus prašymą.
. renginių organizatoriams draudžiama asmens duomenis tvarkyti kitais tikslais, nei nurodyti šio sprendimo 3.2.2 papunktyje.
. Rekomenduoti organizuoti darbuotojų periodinį profilaktinį testavimą dėl COVID-19 ligos (koronaviruso infekcijos).


Sveikatos apsaugos ministras, valstybės lygio
ekstremaliosios situacijos valstybės operacijų vadovas 				Arūnas Dulkys



Pakeitimai:

1.

                    Lietuvos Respublikos sveikatos apsaugos ministerija, Sprendimas
                
Nr. V-1103,
2021-05-14,
paskelbta TAR 2021-05-14, i. k. 2021-10808                
Dėl Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. balandžio 16 d. sprendimo Nr. V-854 „Dėl kino teatrų ir kino klubų paslaugų teikimo bei kultūros, pramogų ir kitų renginių organizavimo būtinų sąlygų“ pakeitimo

2.

                    Lietuvos Respublikos sveikatos apsaugos ministerija, Sprendimas
                
Nr. V-1148,
2021-05-21,
paskelbta TAR 2021-05-21, i. k. 2021-11294                
Dėl Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. gegužės 14 d. sprendimo Nr. V-1103 „Dėl Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. balandžio 16 d. sprendimo Nr. V-854 „Dėl kino teatrų ir kino klubų paslaugų teikimo bei kultūros, pramogų ir kitų renginių organizavimo būtinų sąlygų“ pakeitimo“ pakeitimo

3.

                    Lietuvos Respublikos sveikatos apsaugos ministerija, Sprendimas
                
Nr. V-1184,
2021-05-21,
paskelbta TAR 2021-05-21, i. k. 2021-11377                
Dėl Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. balandžio 16 d. sprendimo Nr. V-854 „Dėl kino teatrų ir kino klubų paslaugų teikimo bei kultūros, pramogų ir kitų renginių organizavimo būtinų sąlygų“ pakeitimo

4.

                    Lietuvos Respublikos sveikatos apsaugos ministerija, Sprendimas
                
Nr. V-1255,
2021-05-31,
paskelbta TAR 2021-05-31, i. k. 2021-12278                
Dėl Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. balandžio 16 d. sprendimo Nr. V-854 „Dėl kino teatrų ir kino klubų paslaugų teikimo bei kultūros, pramogų ir kitų renginių organizavimo būtinų sąlygų“ pakeitimo

5.

                    Lietuvos Respublikos sveikatos apsaugos ministerija, Sprendimas
                
Nr. V-1411,
2021-06-16,
paskelbta TAR 2021-06-16, i. k. 2021-13721                
Dėl Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. balandžio 16 d. sprendimo Nr. V-854 „Dėl renginių organizavimo būtinų sąlygų“ pakeitimo

6.

                    Lietuvos Respublikos sveikatos apsaugos ministerija, Sprendimas
                
Nr. V-1478,
2021-06-22,
paskelbta TAR 2021-06-22, i. k. 2021-14096                
Dėl Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2021 m. balandžio 16 d. sprendimo Nr. V-854 „Dėl renginių organizavimo būtinų sąlygų“ pakeitimo





